Ir-Regolament tal-Kummissjoni (KE) Nru 1202/2001
tad-19 ta’ Ġunju 2001
li jemenda r-Regolament (KE) Nru 174/1999 li jippreskrivi regoli dettaljati speċjali għall-applikazzjoni tar-Regolament tal-Kunsill (KEE) Nru 804/68 dwar il-liċenzji ta’ l-esportazzjonijiet u r-rifużjonijiet ta’ l-esportazzjonijiet fil-każ tal-ħalib u l-prodotti tal-ħalib
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ewropea,
Wara li kkunsidrat ir-Regolament ta’ l-Kunsill (KE) Nru 1255/1999 tas-17 ta’ Mejju 1999 fuq l-organizzazzjoni tas-suq komuni tal-ħalib u l-prodotti tal-ħalib [1], kif l-aħħar emendat bir-Regolament (KE) Nru 1670/2000 [2], u partikolarment l-Artikolu 30(1) u 31 (3) li joħorġu minnu,
Billi:
(1) L-Artikolu 20a tar-Regolament tal-Kummissjoni (KE) Nru 174/1999 [3], kif l-aħħar emendat bir-Regolament (KE) Nru 806/2001 [4], iniżżel id-dispożizzjonijiet applikabbli għall-ġestjoni tal-kwota tat-trab tal-ħalib għall-esportazzjoni lejn ir-Repubblika Dominikana taħt il-Memorandum ta’ Ftehim konkluż bejn il-Komunità Ewropea u r-Repubblika Dominikana u approvata bid-Deċiżjoniji tal-Kunsill 98/486/KE [5]. L-iskop tad-dispożizzjoni fuq il-perjodu tal-validità tal-liċenzji ta’ l-esportazzjoni maħruġa taħt dik il-kwota għandu jkun kjarifikat.
(2) Il-miżuri provduti f’dan ir-Regolament huma skond l-opinjoni ta’ l-Kumitat tal-Ġestjoni tal-Ħalib u l-Prodotti tal-Ħalib,
ADOTTAT DAN IR-REGOLAMENT:
L- Artikolu 1
L-Artikolu 20a(13) tar-Regolament (KE) Nru 174/1999 huwa mibdul bit-test li ġej:
"13. Minkejja l-Artikolu 6, il-liċenzji ta’ l-esportazzjoni jkunu validi mill-ewwel ġurnata attwali tal-ħruġ tagħhom skond it-tifsira ta’ l-Artikolu 23(2) tar-Regolament (KE) Nru 1291/2000 sat-30 ta’ Ġunju tas-sena tal-kwota li għaliha saret l-applikazzjoni tal-liċenzja."
L- Artikolu 2
Dan ir-Regolament jibda jseħħ mit-tielet ġurnata ta’ wara l-pubblikazzjoni tiegħu fil-Ġurnal Uffiċjali ta’ l-Komunitajiet Ewropej.
Għandu jgħodd għall-liċenzji maħruġa mill-1 ta’ Ġunju 2001.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmula fi Brussel, fid-19 ta’ Ġunju 2001.